ก.ล.ต.นำกองทุนทองคำเข้าตลาดสิงคโปร์
ก.ล.ต.ได้ข้อสรุปกองทุนทองคำลงทุนตลาดสิงคโปร์สั่งเปลี่ยนเกณฑ์คำนวณเอ็นวีในกรณีไม่สะท้อนมูลค่าเหมาะสม
9 ก.พ. 2555

ก.ล.ต.ได้ข้อสรุปกองทุนทองคำลงทุนตลาดสิงคโปร์สั่งเปลี่ยนเกณฑ์คำนวณเอ็นวีในกรณีไม่สะท้อนมูลค่าเหมาะสมนายวรพล โสคติยานุรักษ์ เลขาธิการสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) กล่าวว่า หลังจากการหารือกับสมาคมบริษัทจัดการลงทุน เพื่อหาแนวทางที่จะคุ้มครองผู้ลงทุน ในกรณีที่มูลค่าหน่วยลงทุน (เอ็นเอวี) ของกองทุนทองคำ ที่ลงทุนในกองทุนอีทีเอฟทองคำ ซึ่งจดทะเบียนซื้อขายในตลาดหลักทรัพย์สิงคโปร์ นั้น ได้ข้อสรุปว่า ให้มีการปรับปรุงแก้ไขเกณฑ์การคำนวณเอ็นเอวี ในกรณีที่เห็นว่าราคาปิดของหลักทรัพย์ในตลาดหลักทรัพย์ต่างประเทศไม่สะท้อนมูลค่าที่เหมาะสม โดยสมาคมฯ จะประกาศใช้เกณฑ์ที่ปรับปรุงแล้วต่อไปเลขาธิการฯ ก.ล.ต. ยังกล่าวอีกว่า ก.ล.ต. ได้ติดตามเรื่องดังกล่าวตั้งแต่เกิดเหตุการณ์ ซึ่งจากการวิเคราะห์สาเหตุของปัญหาพบว่า บลจ. คำนวณเอ็นเอวี ของกองทุนที่ไปลงทุนในกองทุนที่ซื้อขายในตลาดหลักทรัพย์ต่างประเทศโดยใช้ราคาปิดของกองทุนรวมต่างประเทศ ซึ่งเป็นวิธีปฏิบัติที่เป็นสากล แต่ในวันที่ 30 ธ.ค. 2554 ราคาปิดที่ต่างประเทศสูง จึงทำให้ เอ็นเอวีของกองทุนรวมไทยสูงไปด้วย
“ก.ล.ต.ให้ความสำคัญกับเรื่องการคุ้มครองผู้ลงทุนและเห็นว่าเรื่องดังกล่าว เป็นเรื่องเร่งด่วนเพื่อรองรับในกรณีราคาของหลักทรัพย์ที่กองทุนรวมลงทุนไม่เหมาะสม และผู้ลงทุนจะได้มีความมั่นใจในการลงทุนในกองทุนรวม นอกจากนี้ ในระหว่างที่ได้หารือกับสมาคม บลจ. เมื่อเดือน ม.ค. ได้เชิญอาจารย์ของสถาบันบัณฑิตบริหารธุรกิจ ศศินทร์ แห่งจุฬาลงกรณ์มหาวิทยาลัย ซึ่งศึกษาเรื่องนี้เข้ามาเสนอผลการศึกษาและหารือกันในเชิงวิชาการด้วย” นายวรพล กล่าว